2.

v poglavju II-2: (a) dodata se naslednji pravili II-2/A/2.28 in II-2/A/2.29: „.28 dušilec ognja za namen izvajanja pravila II-2/B/9a pomeni napravo, nameščeno v prezračevalnem vodu, ki v običajnih pogojih ostane odprta in omogoča pretok zraka v vod, v primeru požara pa se zapre in prepreči pretok v vod, s čimer omeji širjenje požara. Zgornja opredelitev se pri uporabi lahko poveže z naslednjimi izrazi: .1 avtomatski dušilec ognja pomeni dušilec ognja, ki se zapre samostojno, če je izpostavljen produktom ognja; .2 ročni dušilec ognja pomeni dušilec ognja, ki je namenjen ročnemu odpiranju ali zapiranju s strani posadke na samem dušilcu; in .3 daljinsko upravljani dušilec ognja pomeni dušilec ognja, ki ga zapre posadka prek kontrolne postaje, ki je oddaljena od upravljanega dušilca. .29 protidimno zapiralo za namen izvajanja pravila II-2/B/9a pomeni napravo, nameščeno v prezračevalnem vodu, ki v običajnih pogojih ostane odprta in omogoča pretok vode v vod, v primeru požara pa se zapre in prepreči pretok v vod, s čimer se omeji širjenje dima in vročih plinov. Protidimno zapiralo ni namenjeno okrepitvi požarnih pregrad, skozi katere je speljan prezračevalni vod. Zgornja opredelitev se pri uporabi lahko poveže z naslednjimi izrazi: .1 avtomatsko protidimno zapiralo pomeni protidimno zapiralo, ki se zapre samostojno, če je izpostavljeno dimu ali vročim plinom; .2 ročno protidimno zapiralo pomeni protidimno zapiralo, ki je namenjeno ročnemu odpiranju ali zapiranju s strani posadke na samem zapiralu; in .3 daljinsko upravljano protidimno zapiralo pomeni protidimno zapiralo, ki ga zapre posadka prek kontrolne postaje, oddaljene od upravljanega zapirala.“; (b) pravilo II-2/A/6.8.2.1 se nadomesti z naslednjim: „.1 deli strojev z notranjim zgorevanjem z veliko požarno ogroženostjo, ki se uporabljajo za glavni pogon ladje in proizvodnjo energije, ter za ladje, izdelane 1. januarja 2018 ali pozneje, vsi deli strojev z notranjim zgorevanjem z veliko požarno ogroženostjo.“; (c) uvodno besedilo pravila II-2/A/11.1 se nadomesti z naslednjim: „.1 Na ladjah, izdelanih pred 1. julijem 2019 gasilska oprema vsebuje:“; (d) dodata se naslednji pravili II-2/A/11.1.1.3 in II-2/A/11.1a: „.1.3 Samostojna dihalna naprava na stisnjen zrak, ki je del gasilske opreme, do 1. julija 2019 doseže skladnost z odstavkom 2.1.2.2 poglavja 3 Kodeksa sistemov požarne varnosti. .1a Na ladjah, izdelanih 1. julija 2019 ali pozneje, je gasilska oprema v skladu s Kodeksom sistemov požarne varnosti;“; (e) vstavi se naslednje pravilo II-2/A/11.4a: „.4a Komunikacija med gasilci: Na ladjah, ki morajo imeti na krovu najmanj en komplet gasilske opreme in so izdelane 1. januarja 2018 ali pozneje, morata biti na krovu za komunikacijo med gasilci najmanj dve dvosmerni prenosni radiotelefonski napravi za vsako gasilsko enoto. Za ladje, ki za gorivo uporabljajo utekočinjen zemeljski plin, ali ro-ro potniške ladje z zaprtimi ro-ro prostori ali prostori posebne kategorije sta navedeni dvosmerni prenosni radiotelefonski napravi odporni proti eksplozijam ali varni sami po sebi. Ladje, izdelane pred 1. januarjem 2018, izpolnjujejo zahteve iz tega pravila najpozneje na datum prvega rednega pregleda po 1. juliju 2019.“; (f) doda se naslednje pravilo II-2/A/15.2.6: „6. Na ladjah, za katere velja pravilo II-2/A/11, se jeklenke za dihalne aparate, ki se uporabljajo med vajami, pred odhodom ponovno napolnijo ali nadomestijo.“; (g) pravilo II-2/B/5.1 se nadomesti z naslednjim: „.1 Poleg skladnosti s posebnimi določbami za protipožarno celovitost pregrad in krovov, navedenih v drugih pravilih tega dela, se v tabelah 5.1 ali 5.1(a) in 5.2 ali 5.2(a), če je ustrezno, predpiše minimalna protipožarna celovitost pregrad in krovov. Pri odobritvi strukturnih varnostnih ukrepov za protipožarno zaščito novih ladij se upošteva tveganje toplotne prehodnosti med toplotnimi mostovi na stičiščih in tam, kjer se naprave za omejevanje toplote končajo.“; (h) naslednja tabela 5.1(a) se vstavi po tabeli 5.1 v pravilu II-2/B/5.4: „Naslednja tabela se uporablja za VSE LADJE RAZREDA B, C in D, IZDELANE 1. JANUARJA 2018 ALI POZNEJE: Tabela 5.1(a) Protipožarna celovitost pregrad, ki ločujejo sosednje prostore Prostori (1) (2) (3) (4) (5) (6) (7) (8) (9) (10) (11) Kontrolne postaje (1) A-0e A-0 60 A-0 A-15 A-60 A-15 A-60 A-60 * A-60 Koridorji (2) Ce B-0e A-0e B-0e B-0e A-60 A-15 A-60 A-15 A-0d * A-30 Bivalni prostori (3) Ce A-0e B-0e B-0e A-60 A-0 A-0 A-15 A-0d * A-30 A-0d Stopnišča (4) A-0e B-0e A-0e B-0e A-60 A-0 A-0 A-15 A-0d * A-30 Delovni prostori (nizka ogroženost) (5) Ce A-60 A-0 A-0 A-0 * A-0 Strojnice kategorije A (6) * A-0 A-0 A-60 * A-60 Druge strojnice (7) A-0b A-0 A-0 * A-0 Prostori za tovor (8) * A-0 * A-0 Delovni prostori (visoka ogroženost) (9) A-0b * A-30 Odprti krovi (10) A-0 Prostori posebne kategorije in ro-ro prostori (11) A-30“ (i) naslednja tabela 5.2(a) se vstavi po tabeli 5.2 v pravilu II-2/B/5.4: „Naslednja tabela se uporablja za VSE LADJE RAZREDA B, C in D, IZDELANE 1. JANUARJA 2018 ALI POZNEJE: Tabela 5.2(a) Protipožarna celovitost krovov, ki ločujejo sosednje prostore Prostori spodaj↓ Prostori → zgoraj (1) (2) (3) (4) (5) (6) (7) (8) (9) (10) (11) Kontrolne postaje (1) A-0 A-0 A-0 A-0 A-0 A-60 A-0 A-0 A-0 * A-60 Koridorji (2) A-0 * * A-0 * A-60 A-0 A-0 A-0 * A-30 Bivalni prostori (3) A-60 A-0 * A-0 * A-60 A-0 A-0 A-0 * A-30 A-0d Stopnišča (4) A-0 A-0 A-0 * A-0 A-60 A-0 A-0 A-0 * A-30 Delovni prostori (nizka ogroženost) (5) A-15 A-0 A-0 A-0 * A-60 A-0 A-0 A-0 * A-0 Strojnice kategorije A (6) A-60 A-60 A-60 A-60 A-60 * A-60f A-30 A-60 * A-60 Druge strojnice (7) A-15 A-0 A-0 A-0 A-0 A-0 * A-0 A-0 * A-0 Prostori za tovor (8) A-60 A-0 A-0 A-0 A-0 A-0 A-0 * A-0 * A-0 Delovni prostori (visoka ogroženost) (9) A-60 A-30 A-0d A-30 A-0d A-30 A-0d A-0 A-60 A-0 A-0 A-0 * A-30 Odprti krovi (10) * * * * * * * * * — A-0 Prostori posebne kategorije in ro-ro prostori (11) A-60 A-30 A-30 A-0d A-30 A-0 A-60 A-0 A-0 A-30 A-0 A-30 Opombe k tabelam 5.1, 5.1(a), 5.2 in 5.2(a), kot je ustrezno. (a) Za pojasnilo o tem, katera se uporablja, glej pravili II-2/B/3 in 8. (b) Če so prostori v isti številčni kategoriji in je poleg oznaka b, se v tabeli prikazana ocena pregrade ali krova zahteva samo, kadar se sosednji prostori uporabljajo za drugačne namene, npr. v kategoriji (9). Med dvema kuhinjama ni potrebna pregrada, vendar kuhinja poleg sobe za barve zahteva pregrado ‚A-0‘. (c) Pregrade, ki ločujejo krmarnico od navigacijske kabine, imajo lahko oceno ‚B-0‘. (d) Glej odstavka .2.3 in .2.4 tega pravila. (e) Pri uporabi pravila 2.1.2 ‚B-0‘ in ‚C‘ v tabeli 5.1 in 5.1a pomenita ‚A-0‘. (f) Protipožarne izolacije ni treba namestiti, če je požarna ogroženost v strojnici kategorije (7) majhna ali je ni. (*) Zvezdica v tabelah pomeni, da mora biti pregrada iz jekla ali drugega enakovrednega materiala, ne zahteva pa se, da ustreza standardu razreda ‚A‘. Na ladjah, izdelanih 1. januarja 2003 ali pozneje, na katerih je krov prebit za električne kable, cevi in ventilacijske vode – razen prostora kategorije (10) – se taka odprtina zatesni, da se prepreči širjenje ognja in dima. Pregrade med kontrolnimi postajami (zasilni generatorji) in odprti krovi imajo lahko odprtine za dotok zraka brez sredstev za zapiranje, razen če je nameščen vgrajeni sistem za gašenje požara s plinom. Pri uporabi pravila II-2/B/2.1.2 zvezdica, kadar se pojavi v tabeli 5.2 in 5.2(a), razen kategorij (8) in (10), pomeni ‚A-0‘.“; (j) doda se naslednje pravilo II-2/B/6.3.4: „LADJE RAZREDA B, C in D, IZDELANE 1. JANUARJA 2018 ALI POZNEJE: .3.4 Za vsako strojnico se iz glavne delavnice predvidi dvoje poti za izhod v sili. Vsaj ena od navedenih poti za izhod v sili zagotavlja neprekinjeno zaščito pred ognjem do varnega mesta zunaj strojnice.“; (k) naslov pravila II-2/B/9 se nadomesti z naslednjim: „9 Prezračevalni sistemi na ladjah, zgrajenih pred 1. januarjem 2018 (R 32)“; (l) doda se naslednje pravilo II-2/B/9a: „9a Prezračevalni sistemi na ladjah LADJE RAZREDA B, C in D, izdelane 1. januarja 2018 ali pozneje .1 Splošno .1 Prezračevalni vodi, vključno z vodi z enojno in dvojno steno, so iz jekla ali enakovrednega materiala, razen kratkih gibkih spojk, ki ne presegajo 600 mm dolžine in se uporabljajo za povezovanje ventilatorjev na ventilacijski sistem v prostorih za klimatizacijo. Razen če ni v odstavku .1.6 izrecno drugače določeno, se smejo za izdelavo vodov, vključno z izolacijo, uporabljati le negorljivi materiali. Vendar pod naslednjimi pogoji ni nujno, da so kratki vodi, katerih dolžina ne presega 2 m in s prostim premerom (površina prostega premera se izračuna na osnovi notranjih dimenzij samega voda, brez izolacije, tudi v primeru predizoliranih vodov), ki ne presega 0,02 m2, iz jekla ali enakovrednega materiala: .1 Vodi so iz negorljivega materiala, ki ima lahko notranjo ali zunanjo oblogo z lastnostmi, ki zavirajo širjenje ognja in imajo v vsakem primeru kalorično vrednost, ki ne presega 45 MJ/m2 površine za uporabljeno debelino. Kalorična vrednost se izračuna v skladu s priporočili, ki jih je objavila Mednarodna organizacija za standardizacijo, zlasti standardom ISO 1716:2002, ‚Preskusi odziva gradbenih proizvodov na ogenj – Ugotavljanje specifične toplote zgorevanja‘; .2 vodi se lahko uporabljajo samo na koncu naprave za prezračevanje in .3 vodi od odprtine v pregradah razreda ‚A‘ ali ‚B‘, vključno z neprekinjenim stropom razreda ‚B‘, niso oddaljeni manj kakor 600 mm, merjeno vzdolž voda. .2 Naslednje naprave se preskusijo v skladu s Kodeksom postopkov požarnega preskusa: .1 dušilci ognja, vključno z ustreznimi napravami za njihovo upravljanje, čeprav se preskušanje ne zahteva za dušilce, nameščene na spodnjem delu voda v sesalnih vodih za kuhinjske štedilnike, ki morajo biti jekleni in sposobni zaustaviti ugrez v vodu; in .2 preboji za vode skozi pregrade razreda ‚A‘, čeprav se preskušanje ne zahteva, kadar so jeklene obloge neposredno spojene z vodi za prezračevanje z zakovičenimi ali privitimi prirobnicami ali če so privarjene. .3 Dušilci ognja so zlahka dostopni. Kadar so nameščeni za stropom ali oblogo, se na teh stropih ali oblogah namestijo vratca za njihovo pregledovanje, na njih pa je tablica z identifikacijsko številko dušilca ognja. Identifikacijska številka dušilca ognja se označi tudi na vsakem zahtevanem daljinsko upravljanem mestu. .4 Prezračevalni vodi imajo vratca za nadziranje in čiščenje. Vratca se nahajajo blizu dušilcev ognja. .5 Glavni dovodi in odvodi prezračevalnega sistema se lahko zaprejo z mesta zunaj prostora, ki se prezračuje. Sredstva za zapiranje so zlahka dostopna, vidno in trajno označena ter imajo naveden dejanski položaj zapiralne naprave. .6 Gorljiva tesnila niso dovoljena na robnih spojih prezračevalnih vodov znotraj 600 mm od odprtine za pregrade razreda ‚A‘ ali ‚B‘ in v vodih, za katere se zahteva konstrukcija razreda ‚A‘. .7 Odprtine za prezračevanje ali vodi za izravnavanje zraka med dvema ograjenima prostoroma se ne zagotovijo, razen kot to dovoljuje pravilo II-2/B/7.7. .2 Razporeditev vodov .1 Prezračevalni sistemi strojnic kategorije A, prostori za avtomobile, ro-ro prostori, kuhinje, prostori posebne kategorije in prostori za tovor so drug od drugega in od prezračevalnih sistemov drugih prostorov ločeni. Vendar prezračevalnih sistemov za kuhinje na potniških ladjah za prevoz največ 36 potnikov ni treba popolnoma ločiti od drugih prezračevalnih sistemov, ampak jih lahko oskrbujejo posebni vodi iz enote za prezračevanje drugih prostorov. V takem primeru se blizu enote za prezračevanje namesti avtomatski dušilec ognja v vod za prezračevanje kuhinje. .2 Prezračevalni vodi strojnic kategorije A, kuhinj, prostorov za vozila, ro-ro prostorov ali prostorov posebne kategorije ne smejo biti speljani skozi bivalne prostore, delovne prostore ali kontrolne postaje, razen če so v skladu z odstavkom.2.4. .3 Prezračevalni vodi za bivalne prostore, delovne prostore ali kontrolne postaje ne smejo biti speljani skozi strojnice kategorije A, kuhinje, prostore za vozila, ro-ro prostore ali prostore posebne kategorije, razen če so v skladu z odstavkom.2.4. .4 Kot dovoljujeta odstavka. 2.2 in. 2.3, so vodi bodisi: .1.1 izdelani iz jekla, debeline vsaj 3 mm za vode s prostim premerom, manjšim od 0,075 m2, vsaj 4 mm za vode s prostim premerom med 0,075 m2 in 0,45 m2 in vsaj 5 mm za vode s prostim premerom nad 0,45 m2; .1.2 ustrezno podprti in ojačani; .1.3 opremljeni z avtomatskimi dušilci ognja blizu prebitih mej in .1.4 izolirani v skladu s standardom razreda ‚A-60‘ od mej prostora, za katerega se uporabljajo, do točke, ki je vsaj 5 m nad vsakim dušilcem ognja; ali .2.1 izdelani iz jekla v skladu z odstavkoma .2.4.1.1 in. 2.4.1.2 in .2.2 izolirani v skladu s standardom razreda ‚A-60‘ po vseh prostorih, skozi katere so speljani, razen vodov, ki so speljani skozi prostore kategorije (9) ali (10), kakor je opredeljeno v pravilu II-2/B/4.2.2. .5 Za namene odstavkov .2.4.1.4 in. 2.4.2.2 se vodi izolirajo po celotnem premeru njihovem zunanje površine. Za vode, ki se nahajajo zunaj določenega prostora, vendar nanj mejijo in si z njim delijo eno ali več površin, se šteje, da so speljani skozi določeni prostor in morajo biti izolirani po površini, ki si jo delijo s tem prostorom na razdalji 450 mm od voda (skice take razporeditve se nahajajo v Poenotenih razlagah SOLAS, poglavje II-2 (MSC.1/Circ.1276)). .6 Kadar mora biti vod za prezračevanje speljan skozi pregrado glavnega navpičnega območja, se zraven pregrade namesti avtomatski dušilec ognja. Dušilec se lahko tudi zapre ročno z obeh strani pregrade. Nadzorna lokacija mora biti lahko dostopna ter jasno in vidno označena. Vod med pregrado in dušilcem je izdelan iz jekla v skladu z odstavkoma .2.4.1.1 in .2.4.1.2 ter izoliran do vsaj enake protipožarne celovitosti kakor pregrade, skozi katere je speljan. Dušilec se namesti vsaj na eno stran pregrade in se opremi z vidnim indikatorjem, ki kaže, če je dušilec odprt. .3 Dušilci ognja in preboji za vode .1 Vodi, ki potekajo skozi pregrade razreda ‚A‘ izpolnjujejo naslednje zahteve: .1 kadar je skozi pregrade razreda ‚A‘ speljan vod s tanko plastjo kovine in s prostim premerom 0,02 m2 ali manj, se odprtina obloži s pločevinasto oblogo debeline vsaj 3 mm in dolžine vsaj 200 mm ter po možnosti razdeljeno na 100 mm na vsaki strani pregrade, ali pa je v primeru krova položena tako, da je v celoti na spodnji strani prebitega krova. .2 Kadar so prezračevalni vodi s prostim premerom nad 0,02 m2, vendar ne več kot 0,075 m2, napeljani skozi pregrade razreda ‚A‘, se odprtine obložijo s pločevinasto oblogo. Vodi in obloge so debeli vsaj 3 mm in dolgi vsaj 900 mm. Pri napeljavi skozi pregrade se ta dolžina razdeli po možnosti tako, da je 450 mm na vsaki strani pregrade. Ti vodi ali obloge takih vodov imajo protipožarno izolacijo. Izolacija ima vsaj tako protipožarno celovitost kakor pregrada, skozi katero je speljan tak vod; in .3 avtomatski dušilci ognja se namestijo v vseh vodih s prostim premerom nad 0,075 m2, ki so napeljani skozi pregrade razreda ‚A‘. Vsak dušilec se namesti blizu pregrade, skozi katero je speljan, vod med dušilcem in prebito pregrado je izdelan iz jekla v skladu z odstavkoma .2.4.2.1 in .2.4.2.2. Dušilci ognja delujejo avtomatsko, vendar jih je mogoče z obeh strani pregrade zapreti tudi ročno. Dušilec se opremi z vidnim indikatorjem, ki kaže položaj dušilca. Dušilci ognja pa niso obvezni, če so vodi speljani skozi prostore, obdane s pregradami razreda ‚A‘, ne da bi oskrbovali te prostore, pod pogojem, da imajo ti vodi enako protipožarno celovitost kakor pregrade, skozi katere so speljani. Vod s premerom nad 0,075 m2 se ne sme razdeliti na manjše vode na točki prebitja pregrade razreda ‚A‘ in nato združiti v izvirni vod po pregradi, da bi se s tem izognili namestitvi dušilca, ki jo zahteva ta določba. .2 Prezračevalni vodi s prostim premerom nad 0,02 m2, speljani skozi pregrade razreda ‚B‘, so obloženi s pločevinasto oblogo dolžine 900 mm, po možnosti razdeljeno na 450 mm na vsaki strani pregrad, razen če je vod na tej dolžini izdelan iz jekla. .3 Vsi dušilci ognja omogočajo ročno upravljanje. Dušilci omogočajo neposredno mehanično sprožitev ali se lahko zapirajo električno, hidravlično ali pnevmatično. Vsi dušilci omogočajo ročno upravljanje z obeh strani pregrade. Avtomatski dušilci ognja, vključno s tistimi, ki omogočajo daljinsko upravljanje, imajo varnostni mehanizem, ki ob požaru zapre dušilec celo ob izpadu električnega toka ali padcu hidravličnega ali pnevmatičnega tlaka. Daljinsko upravljani dušilec ognja omogoča ponovno ročno odprtje na dušilcu. .4 Prezračevalni sistemi za potniške ladje, ki prevažajo več kot 36 potnikov .1 Poleg zahtev v oddelkih .1, .2 in .3 prezračevalni sistem na potniški ladji, ki prevaža več kot 36 potnikov, izpolnjuje tudi naslednje zahteve: 1 Na splošno so prezračevalni ventilatorji tako razvrščeni, da vodi, ki segajo v različne prostore, ostanejo v glavnem navpičnem območju. 2 Zaprta stopnišča prezračuje in oskrbuje poseben sistem prezračevalnih vodov (sesalnih in dovajalnih), ki se ne uporablja za druge prostore v prezračevalnem sistemu. 3 Ne glede na njegov premer, mora biti vsak vod, ki oskrbuje več kot en bivalni prostor v medpalubju, delovni prostor ali kontrolno postajo, v bližini preboja vsakega krova takih prostorov opremljen z avtomatskim protidimnim zapiralom, ki se ga lahko ročno zapre z zaščitenega krova nad zapiralom. Kadar ventilator oskrbuje več kot eno medpalubje z ločenimi vodi znotraj glavnega navpičnega območja, pri čemer je vsak dodeljen enemu medpalubju, mora biti vsak vod opremljen z ročnim protidimnim zapiralom v bližini ventilatorja. 4 Navpični vodi se po potrebi izolirajo, kot se zahteva v tabelah 4.1 in 4.2. Vodi se izolirajo, kot se zahteva za krove med prostori, ki jih oskrbujejo in prostori, ki se upoštevajo. .5 Sesalni vodi iz kuhinjskih štedilnikov .1 Zahteve za potniške ladje, ki prevažajo več kot 36 potnikov .1 Poleg izpolnjevanja zahtev iz oddelkov 1, .2 in .3 morajo biti sesalni vodi iz kuhinjskih štedilnikov izdelani v skladu z odstavkoma .2.4.2.1 in .2.4.2.2 ter izolirani v skladu s standardom razreda ‚A- 60‘ v bivalnih prostorih, delovnih prostorih ali kontrolnih postajah, skozi katere so speljani. Opremljeni so tudi z: .1 lovilcem maščob, ki se z lahkoto odstrani za čiščenje, razen če je nameščen alternativni sistem za odstranjevanje maščob; .2 dušilcem ognja v spodnjem delu voda na križišču med vodom in napo kuhinjskega štedilnika, ki se avtomatsko in daljinsko upravlja, poleg tega še daljinsko upravljanim dušilcem ognja v zgornjem delu voda blizu izhodne strani voda; .3 vgrajenimi napravami za gašenje požara v vodu. Sistemi za gašenje požara izpolnjujejo priporočila, ki jih je objavila Mednarodna organizacija za standardizacijo, zlasti standard ISO 2009:15371 ‚Ladje in pomorska tehnologija – Sistemi za gašenje požara za zaščito opreme za kuhanje v ladijski kuhinji‘ (‚Ships and marine technology – Fire-extinguishing systems for protection of galley cooking equipment‘); .4 napravami na daljinsko upravljanje za izklop sesalnih ventilatorjev in vpihovalnih ventilatorjev, za upravljanje dušilcev ognja iz odstavka .5.1.1.2 in za upravljanje sistema za gašenje požara, ki je blizu vhoda v kuhinjo, a zunaj nje. Če se namesti sistem z več vodi, se zagotovi daljinsko sredstvo, ki se nahaja pri zgornjih kontrolah, da se vsi vodi zaprejo in izpraznijo skozi isti glavni vod, preden se v sistem sprosti sredstvo za gašenje; in .5 primerno lociranimi vratci za nadziranje in čiščenje, vključno z enimi, ki so blizu izpušnega ventilatorja in enimi, ki so nameščena na spodnjem delu, kjer se nabira maščoba; .2 sesalni vodi iz območja za kuhinjsko opremo, nameščeni na odprtih krovih, so skladni z odstavkom .5.1.1, kot se uporablja, kadar so speljani skozi bivalne prostore ali prostore z gorljivim materialom. .2 Zahteve za potniške ladje, ki ne prevažajo več kot 36 potnikov Kadar so sesalni vodi iz kuhinjskih štedilnikov napeljani skozi bivalne prostore ali prostore z gorljivim materialom, so izdelani v skladu z odstavkoma .2.4.1.1 in .2.4.1.2. Vsak sesalni vod ima: .1 lovilec maščob, ki se zlahka odstrani za čiščenje; .2 avtomatsko in daljinsko upravljani dušilec ognja v spodnjem delu voda na stičišču med vodom in kuhinjskim štedilnikom ter poleg tega še daljinsko vodeni dušilec ognja v zgornjem delu voda blizu izhodne strani voda; .3 priprave za izklop sesalnih in vpihovalnih ventilatorjev, ki jo je mogoče upravljati iz kuhinje, in .4 vgrajeno sredstvo za gašenje požara v vodu. .6 Prostori za prezračevanje strojnic kategorije A z motorji z notranjim zgorevanjem .1 Kadar prostor za prezračevanje oskrbuje le tako sosednjo strojnico in ni protipožarne pregrade med prostorom za prezračevanje in strojnico, se sredstva za zaprtje prezračevalnega voda ali vodov, ki oskrbujejo strojnico, nahajajo zunaj prostora za prezračevanje in strojnice. .2 Kadar prostor za prezračevanje oskrbuje tako strojnico in druge prostore ter je od strojnice ločen s pregrado razreda ‚A-0‘, vključno s preboji, se sredstva za zaprtje prezračevalnega voda ali vodov za strojnico lahko nahajajo v prostoru za prezračevanje. .7 Prezračevalni sistemi za pralnice na potniških ladjah, ki prevažajo več kot 36 potnikov Sesalni vodi iz sušilnic in pralnic prostorov kategorije (13), kakor so opredeljeni v pravilu II-2/B/2.2 se opremijo s: .1 filtri, ki se lahko zlahka odstranijo za čiščenje; .2 dušilcem ognja, nameščenim na spodnjem delu voda, ki se upravlja avtomatsko in daljinsko; .3 napravami na daljinsko upravljanje za izklop sesalnih ventilatorjev in vpihovalnih ventilatorjev znotraj prostora in za upravljanje dušilca ognja iz odstavka .7.2; in .4 primerno nameščenimi vratci za nadziranje in čiščenje.“; (m) dodajo se naslednja pravila II-2/B/13.4, II-2/B/13.5 in II-2/B/13.6: „LADJE RAZREDA B, C in D, IZDELANE 1. JANUARJA 2018 ALI POZNEJE .4 Vgrajeni sistem za odkrivanje požara in požarni alarm odobrenega tipa se v skladu z ustreznimi določbami pravila II-2/A/9 namesti v strojnice, kadar: .4.1 je bila namestitev sistemov in opreme za avtomatsko in daljinsko upravljanje odobrena namesto stalne prisotnosti posadke v prostoru in .4.2 so glavni pogonski in pripadajoči stroji, vključno z glavnim virom električne energije, opremljeni z določeno stopnjo avtomatskega in daljinskega upravljanja ter so pod stalnim nadzorom posadke v kontrolnem prostoru. .5 Vgrajeni sistem za odkrivanje požara in požarni alarm odobrenega tipa se v skladu z ustreznimi določbami pravila II-2/A/9 namesti v ograjene prostore s sežigalnicami. .6 V zvezi s sistemom za odkrivanje požara in požarni alarm, ki ga zahtevata pravili II-2/B/13.4 in 13.5, se uporablja naslednje: Sistem odkrivanja požara je tako načrtovan, detektorji pa na takih mestih, da hitro zaznajo začetek požara v katerem koli delu teh prostorov v običajnih pogojih delovanja stroja in ob spremembah prezračevanja, kakor to zahteva možen temperaturni razpon v prostoru. Sistemi za odkrivanje, ki uporabljajo samo toplotne detektorje, niso dovoljeni, razen v prostorih omejene višine in če je njihova uporaba še posebno primerna. Sistem za odkrivanje sproži zvočni in vizualni alarm, ki se razlikujeta od alarma vsakega drugega sistema, ki ne javlja požara, na dovolj mestih, da se zagotovi, da so alarm slišali in opazili na poveljniškem mostu in da ga je opazil odgovorni strojniški častnik. Če na poveljniškem mostu ni nikogar, se alarm sproži tam, kjer je dežurni odgovorni član posadke. Po vgradnji sistema se sistem preskusi pod različnimi pogoji delovanja stroja in prezračevanja.“; (n) pravilo II-2/B/14.1.1.2 se nadomesti z naslednjim: „.2 Zahteve pravil II-2/A/12, II-2/B/7, II-2/B/9 in II-2/B/9a za ohranitev celovitosti navpičnih con se uporabijo enakovredno za krove in pregrade, ki oblikujejo meje za ločevanje vodoravnih con med seboj in od ostalega dela ladje.“; (o) pravilo II-2/B/14.1.2.2 se nadomesti z naslednjim: „.2 Pri novih ladjah, izdelanih pred 1. januarjem 2018, ki ne prevažajo več kot 36 potnikov, in obstoječih ladjah razreda B, ki prevažajo več kot 36 potnikov, se ločevalne pregrade prostorov posebne kategorije izolirajo, kakor se zahteva za prostore kategorije (11) v tabeli 5.1 pravila II-2/B/5, vodoravne pregrade pa se izolirajo, kakor se zahteva za kategorijo (11) v tabeli 5.2 pravila II-2/B/5. Pri ladjah, izdelanih 1. januarja 2018 ali po njem, ki ne prevažajo več kot 36 potnikov, se ločevalne pregrade prostorov posebne kategorije izolirajo, kakor se zahteva za prostore kategorije (11) v tabeli 5.1a pravila II-2/B/5, vodoravne pregrade pa se izolirajo, kakor se zahteva za kategorijo (11) v tabeli 5.2a pravila II-2/B/5.“;